jkorsvik/nowiki_second_scrape_merged huggingface dataset:
Benedict Arnold

Benedict Arnold (født 3. januar 1740jul./ 14. januar 1741greg. i Norwich i Connecticut, død 14. juni 1801 i London) var general i den kontinentale armé under den amerikanske uavhengighetskrigen. 
Han var først en fremstående general for amerikanerne, for så å skifte side til å ta en post som general for britene under krigen. Han sto bak et komplott for å overgi det amerikanske fortet ved West Point i New York, til britene, men ble avslørt før planen ble gjennomført. Arnold hadde fremstått som en helt tidligere i krigen ved Fort Ticonderoga i 1775 og i slaget ved Saratoga i 1777. Arnold var sterkt i mot å danne en allianse med Frankrike da han hadde opplevd et bittert nederlag i krigen mot franskmenn og indianere (1754–1763). 
Han var skuffet over den kontinentale kongressen og militæret, var under økende personlig gjeld og stod overfor korrupsjonsanklager fra de sivile myndighetene i Pennsylvania. Arnold var også under press hjemme fra sin unge andre kone, en britisk lojalist. Han la sin plan i 1780. Dersom den lyktes, ville britiske styrker kontrollere Hudson-dalen og dele de tretten koloniene i to. Komplottet ble oppdaget, men Arnold klarte å flykte til de britiske styrkene i New York hvor han ble belønnet med tittelen brigadegeneral i British Army sammen med en redusert belønning på £6000. I USA er Arnolds navn den dag i dag synonymt med forræderi.


== Referanser ==
Guy Carleton

Guy Carleton, 1. baron Dorchester (født 3. september 1724 i Strabane, død 10. november 1808 Stubbings, Maidenhead), ofte kjent som sir Guy Carleton, var en britisk soldat og guvernør. Han tjente som guvernør i provinsen Quebec to ganger, fra 1768 til 1778 (samtidig som han var generalguvernør i Canada) og fra 1785 til 1795. Han ledet britiske styrker i den amerikanske uavhengighetskrigen.
Oberst Carleton deltok i James Wolfes angrep på Québec by under slaget ved Abrahamslettene. General Carleton slo tilbake det amerikanske angrepet på Québec by i 1775. Han drev amerikanerne forbi Trois-Rivières og ledet de britiske marinestyrkene i slaget ved Valcour Island i 1776 og eliminerte de amerikanske skipene. Hans bror, Thomas Carleton, og hans nevø, Christopher Carleton, tjente begge i hans stab under denne kampanjen.
Etter slaget ved Yorktown og kapituleringen til generalløytnant Charles Cornwallis i 1782, ble sir Guy Carleton utnevnt til øverstkommanderende i Nord-Amerika over Henry Clinton. General John Campbell etterfulgte Carleton som øverstkommanderende i 1783.
Carleton University var oppkalt etter ham.


== Referanser ==


== Eksterne lenker ==
(en) Guy Carleton, 1st Baron Dorchester – kategori av bilder, video eller lyd på Commons 
(en) Guy Carleton hos Hansards parlamentsdebatter 
(en) Guy Carleton hos The Peerage
GM Korea

GM Korea, tidligere GM Daewoo (지엠대우), er et bilmerke som blir produsert av selskapet GM Daewoo Auto & Technology (GMDAT) i Sør-Korea. Daewoo solgte bilmerket sitt til General Motors i 2002 på grunn av finanskrisen i Asia. GM har siden markedsført Daewoo-biler som billigbiler for mange andre merker, inkludert Chevrolet.


== Se også ==
Daewoo Bus
Tata Daewoo Commercial Vehicle


== Eksterne lenker ==
(ko) Offisielt nettsted 
(en) GM Korea – kategori av bilder, video eller lyd på Commons 
GM Daewoo
Diego Luna

Diego Luna (født Diego Luna Alexander, 29. desember 1979 i Mexico by, Distrito Federal, Mexico) er en meksikansk skuespiller. 


== Biografi ==
Hans mor, Fiona Alexander, døde i en bilulykke da han bare var to år gammel. Faren, Alejandro Luna, er Mexicos fremste teater-, opera- og filmsettdesigner. Gjennom faren hadde Diego tidlig nær kontakt med teatermiljøet. Han har en søster som heter María. 
Diego begynte i ung alder å spille i TV-serier, såkalte telenovelas, og hans første tv-serie het «El Último Fin de Año», som direkte oversatt betyr «Siste formål for år». Hans neste serie het «El Abuelo Y Yo», «Bestefar og jeg», der hans bestevenn Gael García Bernal hadde hovedrollen. De spilte igjen sammen Diego Lunas første film, «Y Tu Mamá También» («Og mora di også»). Karakteren hans het Tenoch. 
Diego jobber for å få fotfeste i filmbransjen i USA. I 2002 spilte han i Oscar-vinneren «Frida», sammen med landskvinnen Salma Hayek. Første gang han nådde et ungt publikum var i  2004, da han spilte Javier i filmen «Dirty Dancing: Havana Nights» («Dirty Dancing 2»). Filmen er en ny versjon av Dirty Dancing som kom ut på 1980-tallet. I 2004 spilte han i filmene «The Terminal» («Terminalen») mot Tom Hanks, og i filmen «Criminal» mot John C. Reilly.


== Trivia ==
Diego har gått sammen med bestevennen Gael García Bernal om å starte deres eget produksjonsfirma i hjemlandet Mexico. Barndomskameratene og «Y Tu Mamá También»-skuespillerne ønsker å hjelpe meksikanske filmskapere til å produsere filmer utenfor Hollywoods kommersielle begrensningen. Ifølge Gael er hensikten å gi regissørene en mulighet til å gjøre ting slik de ønsker det selv, uten å måtte inngå kompromisser for å få penger til å lage filmer.


== Utvalgt filmografi ==
The Terminal .... Enrique Cruz (Norsk tittel: "Terminalen". Premiere i Norge (Kino): 3. september 2004)


== Referanser ==


== Eksterne lenker ==
(en) Diego Luna på Internet Movie Database 
(sv) Diego Luna i Svensk Filmdatabas 
(da) Diego Luna på Filmdatabasen 
(da) Diego Luna på Scope 
(fr) Diego Luna på Allociné 
(en) Diego Luna på AllMovie 
(en) Diego Luna hos The Movie Database 
(en) Diego Luna hos Behind The Voice Actors
Fra Fysikkens Verden

Fra Fysikkens Verden er et norskspråklig tidsskrift med artikler om norsk og internasjonal fysikk. Artiklene har en populær form og omhandler både historiske, aktuelle og biografiske temaer fra fysikken, skrevet av norske fysikere.
Tidsskriftet kommer ut fire ganger i året og er medlemsblad for Norsk Fysisk Selskap.
Fra Fysikkens Verden kom ut første gang i 1939, da med Egil Hylleraas som redaktør. Han ble i 1956 etterfulgt av Gotfred Kvifte, mens Haakon Olsen overtok i 1962.


== Referanser ==


== Eksterne lenker ==
Fra Fysikkens Verden
Madagassisk ariary

Madagassisk ariary (valutakode MGA) er myntenheten på Madagaskar. Ariary er, sammen med den mauriske myntenheten ouguiya, den eneste myntenheten som ikke er desimalbasert. Én ariary tilsvarer 5 iraimbilanja.
Navnene ariary og iraimbilanja stammer fra myntenhetene som ble brukt før kolonitiden. Også da var iraimbilanja verdt 1⁄5 ariary.


== Overgang til ariary ==
Ariary erstattet den tidligere valutaen, gassisk franc (valutakode MGF, også kjent under sitt franske navn, franc malgache) den 1. januar 2005. Én gassisk ariary ble verdsatt til 5 franc, dermed ble én iraimbilanja verdt 1 franc.
Myntene og pengesedlene har blitt benevnt både i offisielle franc og de halvoffisielle ariary og iraimbilanja siden 1961. Tidligere var benevnelsen franc den viktigste. I 1992 ble mynter med høyere verdi tatt i bruk, i begynnelsen fra 5 til 50 ariary. Disse myntene var benevnt i bare ariary. I 1993 ble nye 500 ariary–2500 franc-sedler og 5000 ariary–25000 franc-sedler tatt i bruk, der benevnelsen ariary var mer dominant. På sedler som ble tatt i bruk etter 31. juli 2003, var benevnelsen ariary den viktigste, mens franc bare ble trykket i små bokstaver. Mynter med lavere verdier har også blitt erstattet, men med hovedutformingen intakt.


== Eksterne lenker ==
(en) Money of Madagascar – kategori av bilder, video eller lyd på Commons 
(fr) Madagaskars pengesedler
(fr) Madagaskars mynter
Norsk Fysisk Selskap

Norsk Fysisk Selskap (NFS) er en norsk organisasjon som ble offisielt grunnlagt i 1953. Formålet er å fremme forskning, opplysning og samarbeid på fysikkens områder. 
NFS utgir tidsskriftet Fra Fysikkens Verden.


== Eksterne lenker ==
Norsk Fysisk Selskap
NFS

NFS kan stå for

Norsk Fysisk Selskap
Norges Fjellstyresamband
Network File System
Nordens Faglige Samorganisasjon
Kulturelt Perspektiv

Kulturelt Perspektiv var et norsk tidsskrift som ble utgitt av Liberalt forskningsinstitutt mellom 1988 og 2001.
Redaktør var professor Jan Brøgger.
Røkt fisk

Røkt fisk er fisk som har blitt konservert ved hjelp av røyking.
Laks er fiskeart som egner seg spesielt for røyking, ofte ved kaldrøyking, men også andre fiskarter egner seg, da gjerne ved varmrøyking, slik som sik, sild, ørret, makrell og andre. Røkt fisk er vanlig i Norge og Russland, og er vanlig også i jødisk matrett foruten flere land i Øst-Europa.


== Røyking av fisk ==
Røyking av fisk er ikke bare en konservering, men betraktes som en videreforedling.
Et røykeri kan man bygge selv av enkle midler. Man bygger et lite hus med en ovn på ca. 3 meters hold. Ovnen skal stå i underkant av gulvet, røykrøret skal være så langt at røyk blir avkjølt. Innmaten ut av et kjøleskap kan også benyttes istedenfor et eget hus.
Fisken skal saltes og sukres i ca. et døgn. Som salt benyttes saltlake eller havsalt. Blandingsforholdet bør være 2 deler salt 1 del sukker. Fisken skal tørkes i ca. 3 timer. Deretter skal den henges eller legges i røkeriet. Temperaturen skal være på ca. 15-18 grader maksimum og den skal røykes i rundt 18 timer. Spon fra bjørk og einer anbefales. Til slutt tørkes fisken 1 til 3 døgn etter eget ønske.
Elementærladning

En elementærladning er i fysikken den minste, positive elektriske ladningen som kan eksistere hos en fri partikkel. Dette er lik ladningen til et proton og motsatt ladning av et elektron. Elementærladningen er en fundamental fysisk konstant og symbol er e. SI-enhet er Coulomb.
Verdien er 

e = 1.602 176 565 (35) × 10-19 Chvor verdien er CODATAs verdi fra 2002 og tallene i parentes er standardavviket til de to siste sifrene.
Alltid bundne partikler kan ha ladning som er mindre enn elementærladning, slik som kvarker som har ladning i enheter av e/3. Kvasipartikler kan også ha ladning mindre enn elementærladningen.
De første, numeriske verdier for denne naturkonstanten kom i midten av 1800-tallet gjennom forståelsen av elektrolyse. Her ble Faradays konstant F = e NA målt slik at man dermed hadde verdien til ladningen for et mol med elektroner. Med en god verdi for Avogadros konstant NA som ble funnet kort tid senere, hadde man derfor også en tilsvarende god verdi for elementærladningen e.
En uavhengig bestemmelse ble gjort i 1903 i gruppen til J. J. Thomson. Han hadde oppdaget elektronet noen få år tidligere og hadde målt forholdet e/m mellom dets ladning og masse. Etter at ladningen var bestemt, visste man da at massen til elektronet måtte være veldig liten, omtrent 1/1800 av massen til hydrogenatomet.
Ti år senere målte Robert Millikan ladningen mer presist i sitt berømte oljedråpeeksperiment.


== Referanser ==


== Eksterne lenker ==
The NIST Reference on Constants, Units, and Uncertainty, elementary charge.
Leif Silbersky

Leif Silbersky (født 8. mars 1938 i Malmö, Sverige) er en svensk advokat og forfatter.
Silbersky er en av Sveriges mest kjente advokater. Han har siden 1970-tallet hatt befatning med mange av de mest profilerte sakene i samtidig svensk rett, som forsvarer i kriminalsaker og som advokat ved private søksmål. Han er også mye benyttet av svensk presse som juridisk ekspertkommentator. I året 2005 var han ifølge statistikk publisert i fagtidsskriftet Legally Yours den mest omtalte advokat i svensk presse.
I 1974 debuterte Silbersky som krimforfatter med romanen Mord bäste broder, skrevet sammen med Olov Svedelid. Dette ble begynnelsen på en lang serie kriminalromaner med den aldrende jødiske advokaten Rosenbaum i hovedrollen.
Utover kriminalromaner har Silbersky forfattet juridisk sakprosa, debattbøker og en selvbiografi. 


== Bibliografi ==


=== Romaner med Olov Svedelid som medforfatter ===
Mord bäste broder (1974)
Anbud från döden (1975)
Döden skriver brev (1976)
Sista vittnet (1977)
Straffspark (1978)
Bländverk (1979)
Målbrott (1980)
Dödens barn (1981)
Dina dagar är räknade (1982)
Ont blod (1983)
Villfarelsen (1984)
Villebrådet (1985)
Bilden av ett mord (1986)
Narrspel (1988)
Sprängstoff (1989)
En röst för döden (1990)
Döden tar inga mutor (1992)
Och tiden den stod stilla (1992)
Svart är dödens färg (1993)
Skrivet i blod (1994)
Den stora tystnaden (1995)
Gå i döden (1996)
Mördaren har inga vänner (1998)
Den sista lögnen (2000)
Upplösningen (2002)
Hämnden är aldrig rättvis (2006)


== Referanser ==
Coulombs konstant

Coulombs konstant er en fysisk konstant som opptrer i Coulombs lov (og kun der). Symbol er ofte k og enhet er N m2 C-2.
Verdien er 

  
    
      
        
          k
          
            c
          
        
        =
        
          
            1
            
              4
              π
              
                ε
                
                  0
                
              
            
          
        
        =
        8.987742438
        ×
        
          10
          
            9
          
        
        
        
          N
        
        ⋅
        
          
            m
          
          
            2
          
        
        ⋅
        
          
            C
          
          
            −
            2
          
        
      
    
    {\displaystyle k_{c}={\frac {1}{4\pi \varepsilon _{0}}}=8.987742438\times 10^{9}\;{\text{N}}\cdot {\text{m}}^{2}\cdot {\text{C}}^{-2}}
  hvor 
  
    
      
        
          ϵ
          
            0
          
        
      
    
    {\displaystyle \epsilon _{0}}
   er den elektriske konstanten (permittiviteten til vakuum).
Polakker

Polakker er en slavisk folkegruppe som snakker det vestslaviske språket polsk. 98 % av Polens befolkning er polakker. Polsk tales også i Vilnius fylke i Litauen. Det bor også rundt 20 millioner polske statsborgere utenfor Polens grenser, primært som arbeidsinnvandrere i andre EU- og EØS-land i kortere eller lengre perioder.
I senere år har mange polakker innvandret til Norge. Det ble i 2011 ble anslått å være i alle fall 120,000 fastboende polakker i Norge, noe som gjør dem til den største immigrantgruppen I Norge.


== Eksonym ==
Det norrøne ordet for polakker er «læsir».
fragment av Sagaen  "...Tryggvi ok Tvívívill höfðu komit 12 skipum: Læsir hafði skeið ok alla skipaða með köppum "


== Referanser ==
Matanzas

Matanzas er hovedstaden i provinsen Matanzas på Cuba. Byen ligger vel 90 kilometer øst for Havanna og 40 km vest for turistmeteropolen Varadero. 
Antallet innbyggere i byen var på 136 718 i 2004.Oversatt til norsk betyr Matanzas «massemord» eller «massakre». En fortolkning går ut på at navnet skyldes utryddelsen av indianerne som conquistadorene stod bak. Den andre (og eldste) fortolkningen går ut på at en gruppe spanjoler ble massakrert her, og at indianerne stod bak massakren. Midt i Matanzas har cubanerne reist en statue av høvding Hatuey, som ytte en kortvarig motstand mot spanjolene, og til minne om urbefolkningen som den spanske kolonimakten utryddet. 
Byen ligger i et delta med tre større elver (Rio Yumuri, San Juan y Canimar og La Atenas de Cuba) og har flere broer som krysser disse elvene på ulike steder. Av denne grunn kalles også byen «Broenes by».


== Referanser ==


== Eksterne lenker ==
Ciudad de Matanzas – Om Matanzas på www.guije.com (spansk)
Legenden om massakeren på spanjolene, på parnaseo.uv.es (pdf.) (spansk)
Statistikk. Matanzas på www.atenas.inf.cu
Land der Berge, Land am Strome

«Land der Berge, Land am Strome» er Østerrikes nasjonalsang. 
Den ble offisielt anerkjent 22. oktober 1946. 
Melodien ble, så vidt det fremgår, skrevet av musikeren Johann Holzer, men inngikk i komposisjonen Freimaurerkantate av Wolfgang Amadeus Mozart. 
Teksten er skrevet av Paula Preradović.


== Tekst ==


== Eksterne lenker ==
(en) Land der Berge, Land am Strome på MusicBrainz
Rolf Hofmo

Rolf Halvdan Hofmo (født 10. august 1898, død 11. mai 1966) var en norsk idrettsmann og politiker for Arbeiderpartiet. Han var en av initiativtakerne til dannelsen av Arbeidernes idrettsforbund i 1924, hvor han var sekretær fra 1931 og formann i året før krigen. Under krigen ble han arrestert og sendt til Sachsenhausen. Ved idrettssammenslutningen etter krigen ble han nestformann i det nye Norges idrettsforbund.
Hofmo ble i 1946 ansatt som kontorsjef (leder) ved det nyopprettede Statens idrettskontor (fra 1950 Statens ungdoms- og idrettskontor, STUI) og arbeidet der fram til sin død.

Ved hans død i 1966 ble en gate på Kampen i Oslo oppkalt etter ham. Øst for gata ble det 2009 ferdigstilt noen blokker som ble til Rolf Hofmos borettslag. I 2011 ble et åpent areal mellom blokkene vedtatt hetende Rolf Hofmos plass.
Rolf Hofmo var bror av Ola Hofmo.
I 1958 mottok Rolf Hofmo St. Hallvard-medaljen.


== Se også ==
Liste over norske idrettspersoner på sokkel


== Referanser ==


== Eksterne lenker ==
(en) Rolf Hofmo – kategori av bilder, video eller lyd på Commons 
(en) Rolf Hofmo på Internet Movie Database 
(no) Rolf Hofmo hos Stortinget 
(no) Rolf Hofmo hos Norsk senter for forskningsdata
Hide

Hideto Matsumoto (japansk 松本 秀人 Matsumoto Hideto, stort sett omtalt som hide, født 13. desember 1964, død 2. mai 1998) var en japansk musiker. Han ble berømt som gitarist i bandet X Japan og hadde senere også suksess i bandene Zilch, hide with Spread Beaver og som soloartist.


== Biografi ==
Hideto Matsumoto ble født i St Joseph's Hospital, Midorigaoka, Yokosuka, 13 desember 1964. Han studerte engelsk i 3 år, etterfulgt av en innmelding i Yokosuka Tokiwa Junior High School. Han ble interessert i rock and roll da han var 15 år gammel gjennom albumet Alive! av Kiss. Samme året fikk han sin første elektriske gitar av bestemoren sin, en Gibson Les Paul Deluxe.
2. mai 1998 ble hide funnet død i sin egen leilighet, hengende i et håndkle som var bundet fast i et dørhåndtak. Det antas at han begikk selvmord, 33 år gammel. Medlemmene i X-Japan benektet denne teorien ved grunnlaget at det ikke var noe selvmordsbrev. I dagene deretter var det flere selvmordforsøk blant fanene, og minst en av dem døde. Blant de 50 000 som deltok i begravelsen hans ble nesten 60 innlagt på sykehus og rundt 200 mottok medisinsk behandling.


== Diskografi ==
hide your face (1994)
Psyence (1996)
Ja, Zoo (1998)
Zilch 3.2.1 (1998)
hide SINGLES—Junk Story (2002)


== Referanser ==


== Eksterne lenker ==
Offisielt nettsted 
(en) Hide (musician) – kategori av bilder, video eller lyd på Commons
Międzyrzec Podlaski

Międzyrzec Podlaski er en by ved elven Krzna i det østlige Polen, ikke langt fra grensen til Hviterussland.


== Historie ==
Den første offisielle anerkjennelsen av Miedzyrzec Podlaski som by fant sted i år 1477. I det sekstende århundre hadde byen en stor jødisk befolkning. I 1795 ble byen besatt av Østerrike, og tilhørte Hertugdømmet Warszawa fra 1809 til 1815, da byen ble en del av Kongressen Polen (et polsk lydrike under Russland). I 1867 ble byen knyttet til det polske jernbanenettet. Mot slutten av 1930-årene var tilnærmet 12 000 av innbyggerne, eller 3/4 av befolkningen jødisk. 
I september 1939 ble byen okkupert av den sovjetiske Røde hær, men i oktober samme år overga Sovjetunionen byen til Tyskland som en del av Molotov–Ribbentrop-pakten. Etter overgivelsen forlot rundt 2 000 av byens jøder byen for den Sovjetisk besatt sonen. Tyskerne opprettet en transittgetto i byen med inntil 20 000 fanger. Den 17. juli 1943, ble den gettoen utslettet, de siste 160-200 beboere ble skutt og byen ble offisielt erklært fri for jøder. Færre enn 1 % av den jødiske befolkningen i byen overlevde den tyske okkupasjonen.


== Severdigheter ==
Markedet fra den 15 århundre og St. Nicholas kirke som ble bygget i året 1477. Det lokale sykehus ble reist mellom årene 1846 og 1950, og jernbanestasjonen kom til byen i 1867. 


== Økonomi ==
Av byens om lag 4 900 arbeidstakere er om lag 36 % ansatt i industrien, 19 % i handel, og 11 % i undervisning. Arbeidsløshetsraten i byen var 22 % i oktober 2005. 


== Bilder fra byen ==
Länsväg 322

Länsväg 322 i Sverige går mellom den svensk-norske grensen ved Sandvika i Nord-Trøndelag og Duved.
Den møter norske fylkesvei 72 i vest, og E14 i øst.
Dette var hovedveien mellom Jämtland og Trøndelag fra vikingtiden til år 1958, da veien over Meråker/Storlien be åpnet.


== Knutepunkter ==
 Jämtlands län

Åre kommune Riksgrensen ved Styggdalen → 72Fylkesvei 72 (Norge) → Europavei 6 Verdalsøra i Verdal
Veiens høyeste punkt (620 moh)
 Duved
Leif Nilsen

Leif-Arne Bergvin Nilsen (født 2. mars 1961) er en norsk musiker og låtskriver fra Stavanger. Han var i perioden 1978 til 1982 trommeslager i Mods fra Stavanger. I 1985 startet han Leif & Kompisane hvor han er vokalist og gitarist. Leif & Kompisane har gitt ut 8 plater. 
Nilsen har komponert de fleste av låtene til Leif & Kompisane med tekster av blant andre Per Inge Torkelsen, Svein Tang Wa, Pål Mangor Kvammen, Gunnar Roalkvam, Bjørn Kallevig, Espen Hana, Torfinn Nag. I tillegg har han komponert flere sanger for blant annet Viking Fotballklubb: Vikingtiå e tebage, På vei mod Ullevål, Tar seieren i år og  Høvdingane – Di kvide å di blå og for  Klepps elitedamer innen fotball.


== Diskografi ==


=== Leif & Kompisane ===
Kom te fantasien (1985)
Kanon Beibi (1993)
Baddel (1995)
Full kontroll (1997)
Sangar fra 1900-talet (2000)
Kall det ka du vil (2001)
Cabriolet (2003)
Litt av kvert (2005)
Den komplette samlingen (2010)
Ikkje om det smalt! (2014)SinglerPropelldansen/Eg har'kje båd (1985)
Kveldstoget (1993)
Stranddag (1994)
Alt eg har igjen (1995)
Hvis du har lyst (1995)
Det va du så sa hu va så bra (1996)
Kafébesøg (1997)
Morgen herlige/ABC vitaminer (1997)
Syver (1997)
Fint ver (2000)
Vikingtiå e' tebage (2000)
Rosehagen (2001)
Kall det ka du vil (2001)
Adam (2001)
Cabriolet (2003)
Bom bom bom (2003)
Når det holde opp (2005)
Sommaren e her (2010)
Du og eg (2014)
Frieri (2014)
Du og mi si tid (2015)


=== Mods ===
Revansj (1981)
Amerika (1982)
Originaler (1992)
Gje meg litt merr – de beste (2006)
Live Viking Stadion 9. juni 2012 (2012)SinglerRevansj/Gje meg litt mer (1981)
Belinda/Fint at du vil (1982)


=== Deltar på ===
NAMA International A/S: NAMA–82 (1982)
Home's Musikk: Norsk pop på topp Vol. 2 (1983)
Slagerfabrikken: Vælkømmin tel øss (1983)
Sonet: Sonet,.. tør der andre tviler (1993)
Sonet: Guide til Rock Pack (1994)
Arcade: God sommer (1995)
Polydor: Norsk gull! Topplag med 20 norske artister (1996)
Høvdingane: Di kvideå di blå (1996)
Sardines: Until Our Hats Fell Off (1996)
MTG: Takk ska' du ha (1996)
MTG: Takk ska' du ha II (1998)
Egmont Music Club: Det beste av norsk musikk 1981–1983 (1999)
West Audio: Vikingtiå e tebage (2001)
West Audio: Rogasnadder (2003)
Varmestuens venner: La oss leve for hverandre (2006)
Varmestuens venner: Varmestuens venner 35 år (2008)
Slagerfabrikken: Rogafest (2008)
West Audio: Ingen banke oss på stadion (2008)
Kreftomsorg Rogaland: Uten deg (2008)
Ole Alexander: Adle verdens finaste ting (2009)
Varmestuens venner: Takk ska dåkker ha! (2011)
Dickensbandet & Magne Høyland: Takk for dansen (2011)
Magnar Birkeland: Alvedans (2011)
Kreftomsorg Rogaland: Fem (2012)
Varmestuens venner: Varmestuen 40 år – 1973–2013 (2013)
ESS Engros: Vorspiel & Nachspiel Collection (2014)
Varmestuens venner: Varmestuens venner 2014 (2014)
Kreftomsorg Rogaland: Kreftomsorg Rogaland 8 (2015)


== Eksterne lenker ==
Leif & Kompisane